jkorsvik/nowiki_second_scrape_merged huggingface dataset:
Jelena Valova

Jelena Aleksandrovna Valova (russisk: Елена Александровна Валова; født 4. januar 1963 i Leningrad) er en sovjetisk kunstløper som deltok i De olympiske vinterleker 1984 i Sarajevo og 1988 i Calgary.
Valova ble olympisk mester i kunstløp under Vinter-OL 1984 i Sarajevo. Sammen med Oleg Vasiljev vant hun konkurransen i parløp, foran Kitty Carruthers og Peter Carruthers fra USA og Larisa Seleznjova og Oleg Makarov fra Sovjetunionen.
Fire år senere, i Vinter-OL 1988 i Calgary, ble Valgola sammen med Oleg Vasiljev nummer to i parløp, bak sine landsmenn Jekaterina Gordejeva og Sergej Grinkov.
Valova ble verdensmester i kunstløp tre ganger, 1983, 1985 og 1988, alle i parløp sammen med Oleg Vasiljev.


== OL-medaljer ==
1984  Sarajevo -  Gull i kunstløp, parløp  Sovjetunionen
1988  Calgary -  Sølv i kunstløp, parløp  Sovjetunionen


== VM-medaljer ==
VM 1983 –  Gull i kunstløp, parløp
VM 1985 –  Gull i kunstløp, parløp
VM 1988 –  Gull i kunstløp, parløp
VM 1984 –  Sølv i kunstløp, parløp
VM 1986 –  Sølv i kunstløp, parløp
VM 1987 –  Sølv i kunstløp, parløp


== Eksterne lenker ==
(de) Jelena Valova – Munzinger Sportsarchiv 
(en) Jelena Valova – Olympedia 
(en) Jelena Valova – Sports-Reference (OL-resultater – arkivert)
Oleg Vasiljev

Oleg Kimovisj Vasiljev (russisk: Олег Кимович Васильев; født 22. november 1959 i Leningrad) er en sovjetisk kunstløper som deltok i De olympiske vinterleker 1984 i Sarajevo og 1988 i Calgary.
Vasiljev ble olympisk mester i kunstløp under Vinter-OL 1984 i Sarajevo. Sammen med Jelena Valova vant hun konkurransen i parløp, foran Kitty Carruthers og Peter Carruthers fra USA og Larissa Selesneva og Oleg Makarov fra Sovjetunionen.
Fire år senere, under Vinter-OL 1988 i Calgary, ble Valgola sammen med Jelena Valova nummer to i parløp, bak sine landsmenn Jekaterina Gordejeva og Sergej Grinkov.
Vasiljev ble verdensmester i kunstløp tre ganger, 1983, 1985 og 1988, alle i parløp sammen med Jelena Valova.


== OL-medaljer ==
1984  Sarajevo -  Gull i kunstløp, parløp  Sovjetunionen
1988  Calgary -  Sølv i kunstløp, parløp  Sovjetunionen


== VM-medaljer ==
VM 1983 –  Gull i kunstløp, parløp
VM 1985 –  Gull i kunstløp, parløp
VM 1988 –  Gull i kunstløp, parløp
VM 1984 –  Sølv i kunstløp, parløp
VM 1986 –  Sølv i kunstløp, parløp
VM 1987 –  Sølv i kunstløp, parløp


== Eksterne lenker ==
(de) Oleg Vasiljev – Munzinger Sportsarchiv 
(en) Oleg Vasiljev – Olympedia 
(en) Oleg Vasiljev – Sports-Reference (OL-resultater – arkivert)
6. serierunde i Toppserien 2010

6. serierunde i Toppserien 2010 ble spilt den 8. mai.


== Fakta ==


=== Tabell etter 6. runde ===


== Eksterne lenker ==
Toppserien 2010: Terminliste og resultater på altomfotball.no
7. serierunde i Toppserien 2010

7. serierunde i Toppserien 2010 ble spilt den 16. mai klokken 15:00.


== Fakta ==


=== Tabell etter 7. runde ===


== Referanser ==


== Eksterne lenker ==
Toppserien 2010: Terminliste og resultater på altomfotball.no
Larisa Seleznjova

Larisa Jurjevna Seleznjova (russisk: Лариса Юрьевна Селезнёва; født 12. september 1963 i Leningrad) sovjetisk kunstløper som deltok i de olympiske vinterleker 1984 i Sarajevo og 1988 i Calgary.
Seleznjova vant en olympisk bronsemedalje i kunstløp under vinter-OL 1984 i Sarajevo. Sammen med Oleg Makarov kom hun på tredjeplass i parløp, bak sine landsmenn Jelena Valova / Oleg Vasiljev og Kitty Carruthers / Peter Carruthers fra USA.


== OL-medaljer ==
1984  Sarajevo -  Bronse i kunstløp, parløp  Sovjetunionen


== VM-medaljer ==
VM 1985 –  Sølv i kunstløp, parløp
VM 1988 –  Bronse i kunstløp, parløp


== Eksterne lenker ==
(en) Larisa Seleznjova – Olympedia 
(en) Larisa Seleznjova – Sports-Reference (OL-resultater – arkivert)
Petrified Forest nasjonalpark

Petrified Forest nasjonalpark er en nasjonalpark i delstaten Arizona, USA. Parken ble etablert 9. desember 1962, og er på 378 km². Den viktigste naturattraksjonen i nasjonalparken er en av verdens største og mest fargerike konsentrasjoner av forsteinet tre. De fleste av disse artene tilhører den utdødde bartreslekten Araucarioxylon arizonicum. Parken inneholder også krattstepper, fargerike ørkenområder og badlands der mykere sedimentære bergarter og leire har blitt erodert av vind og vann. Dessuten er det registrert over 600 arkeologiske funn etter tidlige bosetninger – de eldste muligens over 8000 år gamle.
Landskapet i parken ligger mellom 1615 og 1900 meter over havet, og er en del av Coloradoplatået. Nasjonalparken deles av Interstate 40 (Route 66), og den nordlige delen strekker seg inn i badlands-området Painted Desert. Petrified Forest-området ble utpekt som et nasjonalmonument 8. desember 1906. Painted Desert ble lagt til på et senere tidspunkt. Den 9. desember 1962 ble hele monumentet gjort om til nasjonalpark. Parken er 48 km lang fra nord til sør, og varierer i «bredde» mellom 19 og 1,9 km. De lengste etablerte stiene i parken er bare 3,2 km lange.
Dyrelivet omfatter prærieantilope, prærieulv, rødgaupe og Peromyscus maniculatus.
Forsteinede trær og fossiler av dyr og planter er for det meste fra yngre trias. Plantefossilene omfatter konglepalmer og gingko, mens dyrefossilene omfatter blant annet phytosauria, amfibier og tidlige dinosaurer. 
Tyveri av forsteinet tre har vært et problem for parken i alle år til tross for beskyttelse og at de nærliggende leverandørene selger forsteinet tre som er samlet lovlig fra de private områdene av parken. Til tross for et vakthold med syv vaktårn med National Park Service Rangers, gjerder, varselsignaler og trusselen om en bot på $325 så blir likevel i gjennomsnitt 12 tonn av fossilt tre stjålet fra nasjonalparken hvert år. 


== Eksterne lenker ==
(en) Offisielt nettsted 
(en) Petrified Forest National Park – kategori av bilder, video eller lyd på Commons 
(en) Petrified Forest National Park – galleri av bilder, video eller lyd på Commons
Oleg Makarov

Oleg Vitaljevisj Makarov (russisk: Олег Витальевич Макаров; født 22. oktober 1962 i Leningrad), sovjetisk kunstløper som deltok i de olympiske vinterleker 1984 i Sarajevo og 1988 i Calgary.
Makarov vant en olympisk bronsemedalje i kunstløp under vinter-OL 1984 i Sarajevo. Sammen med Larisa Seleznjova kom han på tredjeplass i parløp, bak sine landsmenn Jelena Valova / Oleg Vasiljev og Kitty Carruthers / Peter Carruthers fra USA.


== OL-medaljer ==
1984  Sarajevo -  Bronse i kunstløp, parløp  Sovjetunionen


== VM-medaljer ==
VM 1985 –  Sølv i kunstløp, parløp
VM 1988 –  Bronse i kunstløp, parløp


== Eksterne lenker ==
(de) Oleg Makarov – Munzinger Sportsarchiv 
(en) Oleg Makarov – Olympedia 
(en) Oleg Makarov – Sports-Reference (OL-resultater – arkivert)
Chemin de Fer de l’État

Chemins de fer de l'État («statsbanene»), gjerne omtalt i Frankrike som réseau de l'État («Statens nettverk»), var et fransk jernbaneselskap. 


== Historie ==
Selskapet ble opprettet ved en regjeringsbestemmelse fra den tredje franske republikk den 25. mai 1878 om overtagelse av ti mindre og mislykkede jernbaneselskap i området mellom elvene Loire og Garonne. 18. november 1908 overtok selskapet også Chemins de fer de l'Ouest og i 1934 også Paris-Orléans sine baner i søndre Bretagne. På det meste opererte selskapet i hele området vest for en linje trukket fra Dieppe til Paris og deretter til Bordeaux. 1. januar 1938 ble selskapet fusjonert med de øvrige franske jernbaneselskapene ved etableringen av Société Nationale des Chemins de fer Français (SNCF).


== Ligne Paris-Bordeaux ==
En av konkurrenten Chemin de Fer de Paris à Orléans sin viktigste bane var strekningen Paris-Orléans-Bordeaux.  Réseau de l'État ønsket å bygge en konkurrerende bane. Chemin de Fer de Paris à Orléans betjente byene Tours, Poitiers,og Angoulême. Réseau de l'État bestemte seg for å dekke byene Chartres, Courtalain, Saumur, Niortog Saintes med en bane som gikk nærmest parallelt.
Takket være overtagelser og bytter gjort i 1978 med Chemin de Fer de Paris à Orléans, hadde selskapet i 1984 følgende baner:

Chartres – Courtalain
Bessé-sur-Braye – Château-sur-Loir
Saumur – Montreuil-Bellay
Montreuil-Bellay – Saint-Jean-d'Angély
Saint-Jean-d'Angély – Saintes
Saintes – CavignacCourtalain-Bessé-sur-Braye ble åpnet i  1885 sammen med Château-sur-Loir-Saumur-Cavignac. Ved La Grave d'Ambarès ble en sammenkobling med Chemin de Fer de Paris à Orléans bygget slik at selskapets tog kunne reise mellom Paris and Bordeaux den 11. juli 1886.
Den siste del av banen var den vanskeligste å bygge. Den 1. juli 1893 ble en forlengelse via Lormont åpnet. Tre år senere, den 1. august 1896 ble stasjonen Gare de Bordeaux Etat åpnet og tog fra Gare Montparnasse i Paris kunne ankomme Bordeaux.
Selskapets bane var 610 km lang, mens konkurrentens bane var 582 km. Dette var de eneste direkte konkurrerende baner i Frankrike. Ved etableringen av SNCF i 1938, ble konkurrentens bane foretrukket.


== Baneåpninger ==


== Referanser ==


== Eksterne lenker ==
Reklame-bokmerker fra Chemin de fer de l'État
8. serierunde i Toppserien 2010

8. serierunde i Toppserien 2010 ble spilt mandag den 24. mai (2. pinsedag).


== Fakta ==


=== Tabell etter 8. runde ===


== Eksterne lenker ==
Toppserien 2010: Terminliste og resultater på altomfotball.no
Gates of the Arctic nasjonalpark

Gates of the Arctic nasjonalpark er en amerikansk nasjonalpark som ligger i Alaska og ble opprettet 2. desember 1980. Det er den nordligste nasjonalparken i USA og hele parken ligger nord for polarsirkelen. Den er 34 287 km² og den ble først fredet som et National Monument. En stor del av parken er bevart som et verneområde og har status som villmark.
Nasjonalparken ble etablert i 1980 som et av i alt femten verneområder som ble opprettet samtidig gjennom Alaska National Interest Lands Conservation Act. 
Det som er uvanlig for en amerikansk nasjonalpark er at i denne parken er det bosatt rundt 1500 mennesker som bor i 10 småsamfunn rundt om i parken der de er helt avhengige av parkens ressurser for å kunne overleve. 
Det er ingen etablerte veier, stier, besøksanlegg eller campingplasser i parken. Parkens fauna omfatter blant annet elg, svartbjørn, sau, ulv og villrein. Det kom 10 924 besøkede til parken i 2007.


== Eksterne lenker ==
(en) Offisielt nettsted 
(en) Gates of the Arctic National Park – kategori av bilder, video eller lyd på Commons 
(en) Gates of the Arctic National Park and Preserve – galleri av bilder, video eller lyd på Commons
Kitty Carruthers

Caitlin A. «Kitty» Carruthers (født 30. mai 1961 i Boston), amerikansk kunstløper som deltok i de olympiske vinterleker 1980 i Salt Lake City og 1984 i Sarajevo.
Carruthers vant en olympisk sølvmedalje i kunstløp under vinter-OL 1984 i Sarajevo. Sammen med sin adopterte bror Peter Carruthers kom hun på andreplass i parløp, bak Jelena Valova og Oleg Vasiljev fra Sovjetunionen.


== OL-medaljer ==
1984  Sarajevo -  Sølv i kunstløp, parløp  USA


== VM-medaljer ==
VM 1982 –  Bronse i kunstløp, parløp


== Eksterne lenker ==
(en) Kitty Carruthers – Olympics.com 
(en) Kitty Carruthers – Olympic.org 
(en) Kitty Carruthers – Olympedia 
(en) Kitty Carruthers – Sports-Reference (OL-resultater – arkivert)
Pankration

Pankration er en kampsport som var en del av antikkens olympiske leker fra 648 f.Kr. Dagens turneringer har flere regler enn antikkens pankration. Sporten har ikke vært en del av de moderne olympiske leker.


== Antikkens olympiske leker ==
Kampene var ikke begrenset i tid, og vektklasser fantes ikke.


== Nåtiden ==
I dag finnes stilarter innen pankration der hodebeskyttere benyttes, i tillegg til polstrede hansker som passer til bryte- og bokseteknikker.


== Teknikker ==
Teknikker som fortsatt brukes er:

«Striking»-teknikker (spark, knær og slag)
«Grappling»-teknikker (bryting, kast, nedrivning, «submissions» (leddlåser og kvelninger) og ved å feie beina under en motstander (eng. «sweeps»)


=== Turneringer ===
IFPs tredje  verdenscup ble holdt i 2009 i Aserbajdsjan
IFPs syvende  Europamesterskap ble holdt i 2009 i Latvia.
WPAFs første verdensmesterskap ble holdt i 2006 i Florina, Hellas. Klasser for kvinner og menn.


== Se også ==
Jim Arvanitis
MMA-kampsport


== Referanser ==


== Eksterne lenker ==
https://web.archive.org/web/20100305143301/http://pankration.gr/history.htm
9. serierunde i Toppserien 2010

9. serierunde i Toppserien 2010 ble spilt den 29. mai.


== Fakta ==


=== Tabell etter 9. runde ===


=== Kommentarer ===


== Eksterne lenker ==
Toppserien 2010: Terminliste og resultater på altomfotball.no
Peter Carruthers

Peter W. Carruthers (født 22. juli 1959 i Boston), amerikansk kunstløper som deltok i de olympiske vinterleker 1980 i Salt Lake City og 1984 i Sarajevo.
Carruthers vant en olympisk sølvmedalje i kunstløp under vinter-OL 1984 i Sarajevo. Sammen med sin adopterte søster Kitty Carruthers kom han på andreplass i parløp, bak Jelena Valova og Oleg Vasiljev fra Sovjetunionen.


== OL-medaljer ==
1984  Sarajevo -  Sølv i kunstløp, parløp  USA


== VM-medaljer ==
VM 1982 –  Bronse i kunstløp, parløp


== Eksterne lenker ==
(en) Peter Carruthers – Olympedia 
(en) Peter Carruthers – Sports-Reference (OL-resultater – arkivert)
Glacier Bay nasjonalpark

Glacier Bay nasjonalpark som ligger i det sørøstlige Alaska ble først erklært som US National Monument den 25. februar 1925. 
Området ble oppgradert til nasjonalpark i 1980 som et av i alt femten verneområder som ble opprettet eller revidert samtidig gjennom Alaska National Interest Lands Conservation Act.

Parken dekker 13 287 km², og det meste er utpekt som villmark. Det kom 413 383 besøkede til parken i 2006. Parken innegår i klyngen av naturvernområder Kluane-Wrangell-St. Elias-Glacier Bay-Tatshenshini-Alsek som ble satt opp på UNESCOs verdensarvliste i 1979 på grunn av de spektakulære isbreene som har stor betydning for det naturlige habitatet til dyr som villrein, bjørn og sau.


== Se også ==
Nasjonalparker i USA


== Eksterne lenker ==
(en) Offisielt nettsted 
(en) Glacier Bay National Park – kategori av bilder, video eller lyd på Commons 
(en) Glacier Bay National Park and Preserve – galleri av bilder, video eller lyd på Commons
Haretonelva

Haretonelva er ei elv i Aurskog-Høland kommune i Viken. Den starter ved Hareton dam ved utløpet av Floen, og renner i sørlig retning til den løper sammen med Vestelva ved Lokshaug og danner Lierelva. Ved Svensjø bru møter den bekken fra Svensjøen. Rundt en kilometer før munningen danner elva Lokshaugfossen, hvor det tidligere var et damanlegg og sagbruk. Like etter kommer bekken Kalvekroken inn fra øst.
Haretonelva er en del av hovedvannstrengen i Haldenvassdraget.


== Se også ==
Liste over elver i Akershus


== Referanser ==
10. serierunde i Toppserien 2010

10. serierunde i Toppserien 2010 startet den 12. juni. Grunnen til oppholdet fra forrige serierunde (29. mai) er at det er lagt inn en cuprunde lørdag den 5. mai. Kampen Stabæk – Amazon Grimstad ble utsatt til tirsdag 15. juni da Nadderud Stadion var opptatt med Vivil-lekene.


== Fakta ==


=== Tabell etter 10. runde ===


== Eksterne lenker ==
Toppserien 2010: Terminliste og resultater på altomfotball.no
Fingerboard

fingerboard (også kjent som Tech Deck etter dette populære merket) er et miniatyr-skateboard. Det er laget av plast eller tre, med griptape, to trucks og 4 hjul(som vanlige skateboard). Det styres med pekefinger og langfinger. Man kan gjøre de fleste tricks på et fingerboard som på et vanlig skateboard, og de gjøres på akkurat samme måte. Det fås kjøpt både ramper og annet tilbehør.
Det arrangeres fingerboard-konkurranser for både profesjonelle utøvere og for nybegynnere. Fingerboard er størst i Tyskland, hvor store konkurranser som Kassel-ost og Fast fingers finner sted.
Det finnes profesjonelle merker der blackriver, flat face og berlinwood er størst.


== Eksterne lenker ==
Finger Board Trick Tips (engelsk)
Jayne Torvill

Jayne Torvill (født 7. oktober 1957 i Nottingham), britisk kunstløper som deltok i de olympiske vinterleker 1980 i Lake Placid, 1984 i Sarajevo og 1994 i Lillehammer.
Torvill ble olympisk mester i kunstløp under vinter-OL 1984 i Sarajevo da hun vant isdans sammen med Christopher Dean.
Ti år senere, under vinter-OL 1994 i Lillehammer ble hun og Christopher Dean nummer tre i isdans, bak Oksana Grisjtsjuk / Jevgenij Platov og Maja Usova / Aleksander Zjulin, begge parene fra Russland.
Torvill ble verdensmester i kunstløp fire ganger, 1981–1984, alle i parløp sammen med Christopher Dean.
Torvill og Christopher Dean fikk i 1984 prisen BBC Sports Personality of the Year.


== OL-medaljer ==
1984  Sarajevo -  Gull i kunstløp, isdans  Storbritannia
1994  Lillehammer -  Bronse i kunstløp, isdans  Storbritannia


== VM-medaljer ==
VM 1981 –  Gull i kunstløp, parløp
VM 1982 –  Gull i kunstløp, parløp
VM 1983 –  Gull i kunstløp, parløp
VM 1984 –  Gull i kunstløp, parløp


== Referanser ==


== Eksterne lenker ==
(de) Jayne Torvill – Munzinger Sportsarchiv 
(en) Jayne Torvill – Olympics.com 
(en) Jayne Torvill – Olympic.org 
(en) Jayne Torvill – Olympedia 
(en) Jayne Torvill – Sports-Reference (OL-resultater – arkivert) 
(en) Jayne Torvill – Storbritannias olympiske komité
Christopher Dean

Christopher Colin Dean (født 27. juli 1958 i Calverton i Nottinghamshire), britisk kunstløper som deltok i de olympiske vinterleker 1980 i Lake Placid, 1984 i Sarajevo og 1994 i Lillehammer.
Dean ble olympisk mester i kunstløp under vinter-OL 1984 i Sarajevo da han vant isdans sammen med Jayne Torvill.
Ti år senere, under vinter-OL 1994 i Lillehammer ble han og Jayne Torvill nummer tre i isdans, bak Oksana Grisjtsjuk / Jevgenij Platov og Maja Usova / Aleksander Zjulin, begge parene fra Russland.
Dean ble verdensmester i kunstløp fire ganger, 1981–1984, alle i parløp sammen med Jayne Torvill.
Dean og Jayne Torvill fikk i 1984 prisen BBC Sports Personality of the Year.


== OL-medaljer ==
1984  Sarajevo -  Gull i kunstløp, isdans  Storbritannia
1994  Lillehammer -  Bronse i kunstløp, isdans  Storbritannia


== VM-medaljer ==
VM 1981 –  Gull i kunstløp, isdans
VM 1982 –  Gull i kunstløp, isdans
VM 1983 –  Gull i kunstløp, isdans
VM 1984 –  Gull i kunstløp, isdans


== Referanser ==


== Eksterne lenker ==
(de) Christopher Dean – Munzinger Sportsarchiv 
(en) Christopher Dean – Olympics.com 
(en) Christopher Dean – Olympic.org 
(en) Christopher Dean – Olympedia 
(en) Christopher Dean – Sports-Reference (OL-resultater – arkivert) 
(en) Christopher Dean – Storbritannias olympiske komité
11. serierunde i Toppserien 2010

11. serierunde i Toppserien 2010 starter den 27. juni. Grunnen til oppholdet fra forrige serierunde (12. juni) er to VM-kvalifiseringskamper for Norge i uken imellom.


== Fakta ==


=== Tabell etter 11. runde ===


=== Kommentarer ===


== Eksterne lenker ==
Toppserien 2010: Terminliste og resultater på altomfotball.no
Skamobekken

Skamobekken er ei lita elv i Aurskog-Høland i  Viken, med utløp i innsjøen Bjørkelangen
Komnesbekken

Komnesbekken er ei lita elv i Aurskog-Høland i  Viken, med utløp i innsjøen Bjørkelangen


== Referanser ==
Fortjenstordenen (Luxembourg)

Fortjenstordenen (fransk: Ordre de Mérite du Grand-Duché de Luxembourg) er en luxembourgsk orden innstiftet av storhertuginne Charlotte på hennes sekstifemårsdag 23. januar 1961. Ordenen ble etablert for å kunne belønne sivile og militære fortjenester der de fornemme fyrstelige ordenene Den nassauske husorden av den gylne løve og Adolf av Nassaus sivile og militære fortjenstorden ikke kom til anvendelse og for å unngå at Eikekroneordenens status ble redusert som følge av for mange tildelinger. Fortjenstordenen rangerer som nummer fire av de luxembourgske ordener. Den kan tildeles både personer fra Luxembourg og andre land. Ordenen tildeles av regjerende monark etter forslag fra statsministeren. 


== Inndeling ==
Fortjenstordenen er inndelt i fem grader:

Storkors
Storoffiser
Kommandør
Offiser
RidderEn fortjenstmedalje i forgylt sølv er forbundet med ordenen.
 


== Insignier ==
Ordenstegnet for Fortjenstordenen består av et blåkantet hvitemaljert kors med utbøyde armer. Mellom den blå kanten og det hvite korset er det en smal kant i gull. Midtmedaljongen viser den røde løven fra Luxembourgs riksvåpen mot en bakgrunn av blå og røde striper. Medaljongen har en blå bord med en laurbærkrans i gull. Baksiden bærer en medaljong med en dobbelt kronet C i gull på rød emalje. Medaljongen er her omgitt av en blå bord. Ordenstegnets blå farge er lys, slik den også er i Luxembourgs flagg. For riddere er korset i sølv, for høyere grader i gull. Ordenstegnet er ellers identisk for de ulike gradene, bortsett fra i størrelsen.
Ordensstjernen for de to øverste gradene har grupper av tolv stråler og er i forgylt sølv for storkors og sølv for storoffiserer. Ordenstegnet er plassert i midten av ordensstjernen. 
Korset er opphengt i båndet i en enkel ring, som er festet til en kule på korsets topp. Ordensbåndet er rødt med smale kantstriper i lyst blått og hvitt, Luxembourgs flaggfarger.
 


== Tildeling ==
Fortjenstordenen ble innført på bakgrunn av at man i Luxembourg følte behov for å kunne belønne innsats i andre sektorer enn statstjeneste, ikke minst fortjenstfull innsats for handel og industri, i landbruk, håndverksvirksomhet og turisme, men også innen sosial og kulturelt arbeid. Antallet tildelinger av Eikekroneordenen hadde økt og man fryktet en devaluering av dennes status som følge av tildelingsinflasjon. Ettersom Luxembourgs internasjonale forbindelser hadde tiltatt i intensitet etter andre verdenskrig, ville Fortjenstordenen være anvendelig også i denne sammenheng.


== Norske innehavere ==
Fortjenstordenen er også tildelt nordmenn. Bjørn Haug er utnevnt til storkors av Fortjenstordenen og Hermod Skånland er utnevnt til kommandør.


== Kilder ==
Jean Schoos: Die Orden und Ehrenzeichen des Großherzogtums Luxemburg und des ehemaligen Herzogtums Nassau in Vergangenheit und Gegenwart, Luxemburg: Verlag der Sankt-Paulus-Druckerei AG, 1990
Arrêté grand-ducal du 23 janvier 1961, Memorial. Journal Officiel du Grand-Duché de Luxembourg,  14. april 1961
Honorary distinctions of the Grand Duchy of Luxembourg, Information and Press Service of the Luxembourg Government
Natalja Bestemjanova

Natalja Filimonovna Bestemjanova (russisk: Наталья Филимоновна Бестемьянова; født 6. januar 1960 i Moskva), sovjetisk kunstløper som deltok i de olympiske vinterleker 1980 i Lake Placid, 1984 i Sarajevo og 1988 i Calgary.
Bestemjanova vant en olympisk sølvmedalje i kunstløp under vinter-OL 1984 i Sarajevo. Sammen med Andrej Bukin kom hun på andreplass i isdans, bak Jayne Torvill og Christopher Dean fra Storbritannia.
Fire år senere, under vinter-OL 1988 i Calgary ble hun olympisk mester i isdans, hun og Andrej Bukin vant konkurransen, foran sine landsmenn Marina Klimova / Sergej Ponomarenko og Tracy Wilson / Robert McCall fra USA.
Bestemjanova ble verdensmester i kunstløp fire ganger, 1985–1988, alle i isdans sammen med Andrej Bukin.


== OL-medaljer ==
1988  Calgary -  Gull i kunstløp, isdans  Sovjetunionen
1984  Sarajevo -  Sølv i kunstløp, isdans  Sovjetunionen


== VM-medaljer ==
VM 1985 –  Gull i kunstløp, isdans
VM 1986 –  Gull i kunstløp, isdans
VM 1987 –  Gull i kunstløp, isdans
VM 1988 –  Gull i kunstløp, isdans
VM 1982 –  Sølv i kunstløp, isdans
VM 1983 –  Sølv i kunstløp, isdans
VM 1984 –  Sølv i kunstløp, isdans
VM 1981 –  Bronse i kunstløp, isdans


== Eksterne lenker ==
(de) Natalja Bestemjanova – Munzinger Sportsarchiv 
(en) Natalja Bestemjanova – Olympedia 
(en) Natalja Bestemjanova – Sports-Reference (OL-resultater – arkivert)
Kahe oljekraftverk

Kahe oljekraftverk er et varmekraftverk i Stillehavs-delstaten Hawaii i USA. Det har en installert produksjonskapasitet på 528 MW, fordelt på 6 blokker / turbiner. Dette er delstatens største kraftverk målt etter installert produksjonseffekt. Alle kraftverk på Hawaii er oljefyrte.
Anlegget ble påbegynt omkring 1963 og stod ferdig i 1981. Brenselkilden er fyringsolje.


== Referanser ==


== Eksterne lenker ==
IndustCards – «Oil-fired Steam-Electric Plants in Hawaii».